ועדת החינוך, התרבות והספורט, כנסת 17, פרוטוקול מספר 46, 2006-07-25 09:30

מיכאל מלכיאור: בוקר טוב, אנחנו מתחילים את הישיבה.

מיכאל מלכיאור: בעקבות השינויים של הכנסת, כנראה גם חברי הכנסת התבלבלו, ולכן יש רק ישיבה אחת היום, שהיא תוצאה של דיון מהיר שביקש חבר הכנסת נתן שרנסקי, שהוא חבר בוועדה.

מיכאל מלכיאור: הוא לא היה יכול להגיע היום, ושלח ממלא מקום חשוב וראוי.

מיכאל מלכיאור: אנחנו מברכים את משה כחלון, ברוך הבא לוועדה שלנו.

אבי ביטן: ראש העיר בדרך, הוא נתקע בפקק.

מיכאל מלכיאור: בסדר, לא נחכה.

מיכאל מלכיאור: משה, תציג את הנושא.

משה כחלון: אני מתנצל בשמו של חבר הכנסת שרנסקי, שלא יכול היה להגיע היום, אבל הנושא חשוב ולכן אני כאן, כדי להעלות אותו.

משה כחלון: מדובר במתנ"ס של אופקים, החשיבות של המתנ"ס ברורה, אני לא צריך להרחיב פה בעניין זה.

משה כחלון: במיוחד בערים כמו אופקים, דימונה וכו', ערים שהחלק החינוכי בראש מעייניהן וזה הדבר החשוב ביותר שיש באזורים האלה.

משה כחלון: המתנ"ס הגיע להיכן שהגיע, לקשיים שהוא נמצא בהם היום - -

מיכאל מלכיאור: צריך להדגיש שזה אחד המתנסים הגדולים והוותיקים בארץ.

משה כחלון: - - המתנ"ס הגיע להיכן שהגיע לא בגלל ניהול כושל, לא בשל היעדר חניכים, לא בשל תחזוקה לא טובה אלא בגלל המצב הכללי של כל הרשויות המוניציפליות - אני ואתה אתי ליווינו את כל הנושא המוניציפלי בכנסת הקודמת.

משה כחלון: ראש העיר עושה מאמצים עילאיים לשקם את העיר ולשקם את מה שהוא קיבל.

משה כחלון: אני לא רוצה להאשים איש, אבל המצב קשה.

משה כחלון: לכן הוא נענה לדרישת משרד הפנים, על מנת להמשיך לקיים את העירייה, להמשיך לתת שירות לתושבים.

משה כחלון: הוא נענה לדרישת שר הפנים ועשה תוכנית הבראה ושיקום.

משה כחלון: לדעתי, משרד הפנים היה קשוח מדי בעניין והוא נאלץ להשית גזרות לכל הרוחב.

משה כחלון: אחד הנפגעים הוא המתנ"ס והחינוך כמובן.

משה כחלון: אנחנו, כחברי כנסת, חייבים לעזור לפחות בחלק של החינוך.

משה כחלון: תשתיות יותר או פחות, זה חשוב אבל ילדים ונערים לא יכולים להתעכב.

משה כחלון: הזמן חולף.

משה כחלון: דברים שלא נעשה היום לא נוכל לתקן בעתיד.

מיכאל מלכיאור: אתה מבוזבז בוועדת הכלכלה.

משה כחלון: החלום שלי היה להיות יו"ר ועדת חינוך אבל נתנו לי להיות יו"ר ועדת כלכלה.

מיכאל מלכיאור: מעבר למשבר ברשויות המקומיות בכלל ובאופקים בפרט, יש גם משבר כללי ובעייתיות כללית שעסקנו בה בכנסת הקודמת, אבל זה לא נעלם בכנסת הנוכחית, במתנ"סים.

מיכאל מלכיאור: כל השינויים הארגוניים, שיטות ההקצבה וכו' של חברת המתנ"סים - עשו מכל מתנ"ס עסק כלכלי בפני עצמו וזה לא פשוט.

מיכאל מלכיאור: אני מציע שנשמע לפרטים מה המצב הנוכחי, כי כשקיבלנו את זה לדיון הבנו שמדובר על סקירה של המתנ"ס, ולפי מרכז המחקר והמידע, המסמך שקיבלתי בשלב כלשהו בלילה, אנחנו לא בסקירה.

מיכאל מלכיאור: אנחנו רוצים לדעת בדיוק מה הסכומים, במה בדיוק דובר ואיך נוכל להגיע לתיקון העניין.

מיכאל מלכיאור: מה הסכום שצריך לשים על השולחן כדי לפתור את זה.

מיכאל מלכיאור: היכן נציגי משרד החינוך?

סיגלית פריאנטה: היינו אצל שמואל אבואב ביום ראשון והוא הבין שהחברה למתנ"סים מציגה את העניין הזה והוא אמר שזה מבחינתו הנציג.

יהודית גידלי: לא, יש כאן שמות של נציגים שאמורים להופיע כאן.

אבי ביטן: כדאי להסביר זאת משתי זוויות: הזווית הראשונה היא של החברה למתנ"סים, למרות שבמקרה הזה יש זהות אינטרסים בסוגיה הזאת.

אבי ביטן: אני מצר על כך שראש העיר עוד לא נכנס.

אבי ביטן: אני אנסה לתת סקירה קצרה:

אבי ביטן: היום המתנ"ס סגור ונעול.

אבי ביטן: נכנס מנהל חדש, הוא קיבל לידיו מתנ"ס מפורק לגמרי.

אבי ביטן: אנחנו מנסים להציל בשארית כוחותינו את מה שאפשר, כדי לתת שירות מינימלי מאוד לתושבים.

מיכאל מלכיאור: לא היו אמורות להיות קייטנות בקיץ?

אבי ביטן: הפעם עשינו קייטנות ל-90 ילדים במקום ל-2000 ילדים, ואת הכסף הזה הפעלנו באמצעות מתנ"ס אחר, לא באמצעות מתנ"ס אופקים.

אבי ביטן: פנינו למנכ"ל משרד החינוך כדי לבחון את כל הנושא על כל היבטיו, כולל המתנ"ס.

אבי ביטן: עוד לא נענינו.

אבי ביטן: אני מקווה שזה יתקיים בתקופה הקרובה.

אבי ביטן: יש סדרה של נושאים, ואני לא יודע אם להיכנס אליהם כרגע.

אבי ביטן: אנחנו כרגע במשבר עמוק, שמשפיע באופן ישיר על מתן שירותים בסיסיים לקהילה.

אבי ביטן: זה לא יכול להיות בעיר מתוקנת של 26,000 תושבים.

אבי ביטן: זה בלתי אפשרי.

אבי ביטן: כרגע יש עוד ארכה לגבי החודש הקרוב.

אבי ביטן: צריך להתחיל את הפעילות בספטמבר.

אבי ביטן: אנחנו לא יודעים איך לעשות את המהלך הזה.

אבי ביטן: המהלך שעשינו לגבי המתנ"ס היה באופן מתואם עם החברה למתנ"סים, הנציגים שלה.

אבי ביטן: הדברים שקופים.

אבי ביטן: אין שום דבר יוצא דופן, חוץ מהעול הכבד, שאינו מאפשר לפתוח את השער.

אבי ביטן: היום אנחנו נאלצים לפטר את כל העובדים ולהפעיל את המתנ"ס בחירום, 4 אנשים, שנותנים את השירותים הבסיסים ביותר.

מיכאל מלכיאור: דבר במספרים.

אבי ביטן: גירעון של 3.5 מיליון שקלים, שהמתנ"ס חייב לספקים.

אבי ביטן: על פי תוכנית ההבראה חייבים להפריש אנשים לפנסיה או להפסיק את עבודתם.

אבי ביטן: צריך לשלם להם פיצויים ועוד המון פעולות נוספות כדי שיהיה אפשר להתחיל להפעיל את המתנ"ס במתכונת מצומצמת ולהרחיב אותו בהתאם ליכולות.

מיכאל מלכיאור: איך הגיעו לגירעון?

אבי ביטן: אתן לך דוגמה: אם אקח את תוכנית ההבראה, שהושתה על העיריות, בעבר העירייה תמכה במתנ"ס בסכום של 2.2 מיליון שקלים לשנה עד 2003.

אבי ביטן: מ-2004 התמיכה ירדה ל-1.2 מיליון שקלים.

אבי ביטן: נוצר פער של מיליון שקלים בכל שנה בהתנהלות של המתנ"ס, מהיעדר הכנסות.

אבי ביטן: וזה כבר 3 מיליון שקלים גירעון.

מיכאל מלכיאור: אני מניח שהמתנ"ס מצמצם פעילות.

סיגלית פריאנטה: הם לא צמצמו פעילות בגלל המצב של העיר אופקים.

סיגלית פריאנטה: אחד הדברים שעלה, לפחות על ידי ראש הרשות, שאם הוא יפטר היום עובדים באופקים, הם ייכנסו שוב למעגל האבטלה ולא יוכלו לצאת ממנו.

סיגלית פריאנטה: היה חשש גדול לעשות זאת.

סיגלית פריאנטה: הם ניסו לראות אם אפשר להמשיך ולהתנהל ולראות איך יגייסו עוד כספים.

סיגלית פריאנטה: הם חיכו וחיכו, וזה לא הגיע.

סיגלית פריאנטה: המטרה הייתה קודם כול לא לצמצם את הפעילות, כדי שלתושבים תהיה פעילות ענפה וגם כדי לא לגרום לכך שמעגל האבטלה באופקים יתרחב, עם כל הבעיות שהיו לפני 3 שנים.

אלכס מילר: הם קיבלו משכורת?

אבי ביטן: כן, חוץ מהחודשיים האחרונים.

אבי ביטן: אם לא הייתי מבצע את הפעילות, לא היו מגיעים 300,000 דולר למתנ"ס בכלל.

אבי ביטן: אנחנו נמצאים כל הזמן במצב כמעט בלתי אפשרי.

אבי ביטן: אוי לך מיוצרך ואוי לך אני לא יודע ממי.

אבי ביטן: במצב כזה לא יודעים איך להתנהג.

אבי ביטן: מצד אחד, נותנים שירות מינימאלי לקהילה, ובעיני צריך לתת שירות גדול יותר, אבל זה המצב שנוצר.

אבי ביטן: לכן לא יכול להתנהל מתנ"ס אחד ביישוב שאמור לשרת קהילה מורכבת ועניפה.

מיכאל מלכיאור: אבל זה לא בא בהפתעה, זה תהליך של 3.

מיכאל מלכיאור: מה קרה?

אבי ביטן: זה לא בא בהפתעה.

אבי ביטן: אתן לך עוד דוגמה: משרד החינוך התחייב במסגרת תוכנית טיפול נקודתי שאופקים הייתה חלק ממנו, להעביר לנו 2.5 מיליון שקלים.

אבי ביטן: זו דוגמה חיה.

אבי ביטן: מועד הבחירות התקרב והם החליטו שהם לא מעבירים את הכסף.

אבי ביטן: יש החלטה על 2.5 מיליון שקלים שלא עברו לאופקים בשנים 2005-2006.

אבי ביטן: זה כסף למתנ"ס, לפעילות חינוך, אבל חלק גדול מזה היה צריך להגיע למתנ"ס.

מיכאל מלכיאור: אז מה אומר על זה מר אבואב?

אבי ביטן: זה קודם זמנו, אבל יש מספר תקנה, שלאופקים מגיעים 2.5 מיליון שקלים.

אבי ביטן: הנה דוגמאות איך אפשר להתעמר ביישוב, שהרבה ממנו תלוי בהכנסת מדינה.

אבי ביטן: זה צריך להיות הפוך.

אבי ביטן: עכשיו אנחנו מחזרים על הפתחים.

אלכס מילר: בכל שנה 2.5 מיליון שקלים?

אבי ביטן: לא, זה כסף שהיה מיועד להעברה במשך שנתיים.

אבי ביטן: הוא תוקצב ב-2005 ולא עבר.

אבי ביטן: לקראת הבחירות אמרו שהבחירות הן הבעיה.

אבי ביטן: לא אלאה אתכם בדברים.

אבי ביטן: באופן עובדתי, הכסף לא הגיע והתוצאות מדברות בעד עצמן.

אבי ביטן: בנינו על המהלך הזה, זה היה בעקבות הבטחה.

אבי ביטן: אנחנו גם למודי ניסיון ויודעים שברגע שיש תקנה, הכסף קיים, אבל הוא לא הגיע.

מיכאל מלכיאור: הוא קיים בתקנה של 2005.

אבי ביטן: כן, הוא היה בתקנה והאוצר מודה בזה.

מיכאל מלכיאור: הוא נמצא ב-2006?

אבי ביטן: אני חושב שכן, אני לא יודע.

מיכאל מלכיאור: אם זה על פני שנתיים.

מיכאל מלכיאור: ..

אבי ביטן: פקידי האוצר הצביעו על הסעיף ב-2005 עם מספר התקנה.

סיגלית פריאנטה: אתמול, כשראש הרשות דיבר בפני העובדים - אתמול הייתה פגישה קשה של ראש העובדים ושלנו עם העובדים, כדי להגיד להם שנכנסנו לתוכנית חירום וכל העובדים יוצאים לחופשה שנתית ולאחר מכן לחופשה ללא תשלום.

סיגלית פריאנטה: ראש הרשות אמר שם בדיוק את מה שאבי אמר עכשיו, שהיה קיצוץ גדול מאוד ושאולי היה צריך לעשות את ההיערכות לפני שנתיים, אבל הוא בנה על הכסף של 2.5 שקלים שהוא לא האמין שלא יגיעו, כי הייתה הבטחה משר האוצר ושר החינוך, הוא היה בטוח שזה יקרה.

סיגלית פריאנטה: רק עכשיו הוא הבין שאין ברירה.

סיגלית פריאנטה: המתנ"ס נתקע ומאפריל הוא לא משלם משכורות.

סיגלית פריאנטה: אי אפשר להמשיך את המהלך ולכן, עם כל הצער והקושי הוא החליט שהוא חייב להיכנס לתוכנית הזאת, תוך ניסיון להשיג תקציבים כדי שבינואר נוכל לחזור למתכונת הרגילה.

מיכאל מלכיאור: אין לי פה נציגים של משרד החינוך.

יהודית גידלי: על ידי משרד החינוך נכתב שהיא נציגת המשרד.

יהודית גידלי: אני אבדוק את זה.

יהודית גידלי: אני כותבת ברשימת המוזמנים את מה שאני מקבלת מאנשים.

יהודית גידלי: אני לא מחלקת להם תארים.

אלכס מילר: מהאוצר יש נציגים?

יהודית גידלי: לא, וביקשתי לברר אם זה מתוקצב ב-2006.

רן יול: אני המנהל החדש מיוני 2006.

סיגלית פריאנטה: אבל בפועל הוא נכנס רק אתמול.

מיכאל מלכיאור: קיבלת את המפתח למנעול?

רן יול: יש רק דבר אחד להוסיף, כי אבי תיאר את המצב כהלכתו.

רן יול: מתנ"ס אופקים גוסס, זו שאלה של זמן.

רן יול: בעוד חודש חודשיים הוא ייסגר.

רן יול: הוא לא יכול להמשיך לתפקד.

רן יול: כרגע הוא סגור.

רן יול: אבי אמר שאנחנו משאירים 4 עובדים במערכת כדי להצליח לקיים קצת פעולות שאנחנו מקבלים עליהם תקציבים חיצוניים, כדי לא לאבד גם את זה, לתת תקווה.

אבי ביטן: לכן, מצד אחד יש תקווה, יש מנהל צעיר עם טמפרמנט ויש ועדה שמלווה את כל התהליך.

אבי ביטן: אגיד שוב: התהליך קרה שלא באשמתנו ואולי בתמימותנו הוא קרה, אבל בהחלט לא באשמתנו.

אבי ביטן: בונים על תקציבים שהמדינה מבטיחה שיגיעו, וברגע שהם לא מגיעים אי אפשר לעמוד ביעדים.

מיכאל מלכיאור: זה היה לכיסוי גירעון?

אבי ביטן: המתנ"ס בגירעון של 3.5 מיליון כי הוא ביצע פעולות על סמך כסף שהיה אמור להגיע.

אבי ביטן: ברגע שביצע את הפעולות נוצר חוב לספקים.

אבי ביטן: אם הכסף היה מגיע, היינו במקום אחר, לא מעולה, אבל בהחלט במקום אחר של פתרון לחובות הספקים, התארגנות מחדש לאור תוכנית ההבראה הכוללת, וזה היה נעשה בתנאים אופטימאליים הרבה יותר מהיום.

אבי ביטן: כל זה היה מציב את המתנ"ס בנקודת זינוק אחרת.

אבי ביטן: אני, כחבר הוועדה, המלצתי לראש העיר שלא לסגור את המתנ"ס בשום מקרה כי זה עוד מסמר בארון המתים של היישוב.

אבי ביטן: לכן יש להפעיל עם 4 עובדים, שלפחות יהיה קשר בין הקהילה למתנ"ס.

אבי ביטן: זו חובה עלינו כיישוב.

אבי ביטן: היו קרוב ל-30 עובדים.

רן יול: היו 32 עובדים במשרות.

סיגלית פריאנטה: 48 איש ב-32 משרות.

מיכאל מלכיאור: יש לחברת המתנ"סים מה לומר?

סיגלית פריאנטה: אנחנו רואים את החשיבות שלנו להגיע למתנ"ס אופקים ולהיות שם.

סיגלית פריאנטה: הייתה הפסקה של שנה וחצי, ברגע שראש הרשות ביקש שנחזור ליישוב, עשינו זאת בשמחה.

מיכאל מלכיאור: למה הכוונה?

סיגלית פריאנטה: במשך שנה וחצי לא היה מנהל מטעם החברה למתנ"סים בישוב, משום שאנחנו חשבנו שצריך לבצע את תוכנית ההבראה, אבל העיר לא יכלה להתארגן לזה, ואנחנו מבינים את השיקולים של ראשי הערים.

סיגלית פריאנטה: לא יכולנו להיות שם.

סיגלית פריאנטה: ברגע שראש הרשות התחייב והבין שזה מה שצריך לעשות, ולקח על עצמו באומץ לבצע תוכנית כואבת שהוא ישלם עליה מחירים כבדים, גם פוליטיים.

סיגלית פריאנטה: אתמול הייתה ישיבה.

סיגלית פריאנטה: 48 עובדים, בהם אנשים ש"זורקים" לפני פנסיה כי אין לך ברירה והם לא יודעים מה יהיה אתם, זה באמת מצב שקשה מאוד להתמודד אתו, גם למי שלא צריך לתת את התשובות.

סיגלית פריאנטה: ראש העיר הבין שאין ברירה.

סיגלית פריאנטה: הוא אמר: אני לא יכול לעבוד מולכם, מאפריל לא קיבלתם משכורת, ותמשיכו לא לקבל.

סיגלית פריאנטה: אני מעדיף שתצאו לחל"ת ונעשה את הכל כדי לגייס את התקציבים.

סיגלית פריאנטה: הוא דיבר על התקציבים שהובטחו, שהאמין שהם יגיעו.

מיכאל מלכיאור: חלק מהבעיה זה שהמדינה "חונקת" את חברת המתנ"סים בכלל.

מיכאל מלכיאור: המצב הכללי, אני מניח שגם זה כסף שבנו עליו.

אבי ביטן: במהלך נבון המדינה יכולה להעביר כסף לחברה למתנ"סים.

אבי ביטן: הייתי בעבר עובד החברה.

יוסי בן בניסטי: בגלל המלחמה של החש"כל בחברה גם הדרך הזאת חסומה.

יוסי בן בניסטי: זה מה שהוא אמר.

אלכס מילר: אדוני היושב ראש, בעצם שוב אנחנו נתקלים באותו פרדוקס: מצד אחד יושבים בוועדות, גם בוועדת קליטה ובכל מיני ועדות, וכל הזמן דנים על נושא חיזוק הפריפריה בחינוך ובשאר הדברים.

אלכס מילר: באים אנשי חינוך, אנשי משרד החינוך, אנשי אוצר ואומרים שהם רוצים ומשתדלים ומשקיעים וכו'.

אלכס מילר: כשאנחנו מגיעים לשטח, פתאום רואים שיש בעיות ובעצם הן לא נפתרות.

אלכס מילר: אלו לא בעיות מטווח קצר, הן מצטברות שנים ארוכות.

אלכס מילר: לא יכול להיות שימרחו אותנו שנים, ובפועל הילדים לא יכולים לחכות עוד שנה או עוד שנתיים עד שהחזון יופעל.

אלכס מילר: הם צריכים פתרון היום.

אלכס מילר: מדובר באותם מקומות שכל המטרה של המדינה לחזק אותם.

אלכס מילר: אנחנו לא רוצים שיברחו משם אנשים, להיפך, אנחנו רוצים שיגיעו לשם, להראות כמה טוב, להראות שמשקיעים במקום.

אלכס מילר: אני לא חושב שאנחנו, כוועדת החינוך, יכולים להעביר שיקים, הלוואי שיכולנו.

אלכס מילר: אבל יכולים להעביר מסר חזק באופן כללי, לא בנושא של אופקים בלבד, למדיניות של אוצר וחינוך.

אלכס מילר: ברגע שבאים ומובילים דרך של השקעה בפריפריה, שיתחילו לעשות את זה ולא נקבל תלונות מהשטח.

סיגלית פריאנטה: נשמח מאוד לקבל 3.5 מיליון, אבל בקטע של הוגנות אמרנו: יש 3.5 מיליון שקלים גירעון, ו-2.2 זה הבעיה המיידית שמשפיעה על התפעול.

סיגלית פריאנטה: השאר זה חובות לקרנות וכו', דברים שאפשר להתגלגל אתם.

סיגלית פריאנטה: אם הארגון ישאיר בסוף השנה - -

אלכס מילר: יש עוד מקורות שלא הצהרתם עליהם כאן?

אבי ביטן: המתנ"ס פועל משני מקורות מרכזיים: העירייה, תקצוב לפי תקציב שנתי, והמקור האחר זה קרנות שמהן מגייסים כסף לטובת פרויקט מסוים ומשתתפים שהם התושבים.

אלכס מילר: חוץ מהחוב הזה השוטף בסדר?

אבי ביטן: השוטף הוא תוצאה והוא חלק מהגירעון.

אבי ביטן: אם מקבלים 2.5 מיליון שקלים בעצם אנחנו מפעילים את המתנ"ס כמעט מחדש, סוגרים חובות ומפעילים אותו יעיל יותר, על פי תוכנית תקציבית מובנית, תואמת את היעדים והמסגרות של המתנ"ס.

אלכס מילר: אתם מצפים לעוד קיצוץ בדרך?

אלכס מילר: כדי שלא יהיה מצב שמצליחים להגיע לאוצר ולמשרד החינוך והם סוגרים את החוב, אבל הבעיות ממשיכות.

אבי ביטן: זה חלק מהעניין.

אבי ביטן: עשינו תוכנית הבראה לעומק.

אבי ביטן: מה שנעשה לפני שנתיים וחצי הוא קיצוץ בתקציב ההכנסות של המתנ"ס, אבל לא נעשתה תוכנית שתאמה את המסגרת החדשה.

מיכאל מלכיאור: הסכום שהובטח - זה סעיף תקציבי מיועד למתנ"ס אופקים?

מיכאל מלכיאור: זה מוזר.

אבי ביטן: אופקים הייתה בטיפול נקודתי בעקבות החלטת ממשלה משנת 2000.

אבי ביטן: במסגרת התוכנית ניתנו ל-11 יישובים בארץ תקציבים נוספים שיועדו לחינוך, לרווחה ולקהילה.

אבי ביטן: במסגרת זה גם היה כמובן המתנ"ס.

מיכאל מלכיאור: איזה חלק?

אבי ביטן: 1.5 מיליון שקלים.

אלכס מילר: אז זה לא 2.5.

אבי ביטן: אסביר.

אבי ביטן: קודם כול יכולנו לפתור הרבה מאוד בעיות אז, ב-1.5 מיליון, וגם העירייה התחייבה להתגייס להשלים את מה שלא היה קודם.

אבי ביטן: ברגע שזה לא קיים, כל ההיערכות נראית אחרת.

שלומי ויינברגר: אני יו"ר ועדת נוער וקהילה במועצת תלמידים ונוער ארצית.

שלומי ויינברגר: אמרתם שנקלעתם לחובות גם בגלל הקיצוץ בתקציב מ-2.2 ל-1.2 מיליון שקלים וגם בגלל הכסף שהובטח לכם.

שלומי ויינברגר: כרגע יש גירעון של 3.5 מיליון שקלים.

שלומי ויינברגר: אם הסכום של 2.5 שהבטיחו יגיע, עדיין יש גירעון וכרגע, בגלל שהמתנ"ס במצב ירוד כל כך, אי אפשר להחזיר.

שלומי ויינברגר: אין שום עניין או מטרה בכך שנביא את הכסף, כי רק תצליחו קצת לשקם, אבל לא תביאו למצב נורמלי.

אבי אסרף: שאלה נכונה ובמקום.

אבי אסרף: יש את הנושא השוטף ויש את הגירעון המצטבר.

אבי אסרף: לגבי הגירעון המצטבר, זה פותר חלק גדול מאוד מהבעיה.

אבי אסרף: אנחנו מטפלים בשוטף על מנת שלא ניצור עוד גירעונות.

אבי אסרף: זה עניין פנימי.

אבי אסרף: אבל בהחלט אם הכסף יובטח ויועבר, אנחנו פותרים חלק גדול מאוד מהבעיה, אנחנו עולים על דרך המלך.

שלומי ויינברגר: אבל לא מגיעים לנורמות.

שלומי ויינברגר: עדיין לא תהיו מתנ"ס שמתפקד כרגיל.

סיגלית פריאנטה: עם 2.2 מיליון, זה נפתר.

אבי אסרף: אם מקבלים את זה ומצטמצמים , כמו כל מי שבתוכנית הבראה, עולים על דרך המלך.

רן יול: את המיליון סוגרים תוך כדי תנועה.

מיכאל מלכיאור: נכנסנו לעומק הדברים, לצערי חלק מחברי הכנסת אינם.

מיכאל מלכיאור: יש דברים דחופים מאוד שקורים בשעות הללו.

מיכאל מלכיאור: יש כמה חברי כנסת שהיו פה וכמה שנמצאים.

מיכאל מלכיאור: אנחנו רוצים להציע דברים מעשיים, ניכנס לעומק הדברים.

מיכאל מלכיאור: אין לנו פה נציגים של משרד החינוך ולא של משרד האוצר.

מיכאל מלכיאור: משם צריך לבוא התקציב שיפתור את העניין.

מיכאל מלכיאור: אגיד בגדול מה התמונה שמצטיירת:

יאיר דהן: יש תקנה תקציבית, זה נבנה ללא קריטריונים.

יאיר דהן: באנו, דרשנו, קיבלנו, שר האוצר הנחה את אגף תקציבים לתקצב 2.5 מיליון שקלים.

יאיר דהן: יש תקנה תקציבית.

מיכאל מלכיאור: ב-2006?

אבי אסרף: לא.

יאיר דהן: החשבות באוצר מתנגדת, כי זה לא לפי קריטריונים של עם ישראל.

יאיר דהן: לדעתי צריך לבנות קריטריונים.

מיכאל מלכיאור: למה זה לא בתקציב 2006?

אבי אסרף: ב-2005 שר האוצר דאז נתניהו, במסגרת הבטחות לאופקים, הבטיח 2.5 מיליון שקלים לחינוך וזה מיועד ברובו למתנ"ס.

יאיר דהן: יש תקנה.

אבי אסרף: זה ברמה שוועדת הכספים אישרה את זה.

אבי אסרף: היועץ המשפטי לממשלה, מאוחר יותר, לקראת בחירות, עצר את כל הכספים.

אבי אסרף: הוא אמר שזה לא על פי קריטריונים.

מיכאל מלכיאור: הבחירות הוכרזו בסוף נובמבר.

אבי אסרף: אני מדבר על נובמבר דצמבר.

מיכאל מלכיאור: שר האוצר לא היה שר האוצר אז.

אבי אסרף: נכון, נפגשתי לפני שבועיים עם שר האוצר החדש והוא אמר לי שאם יש הבטחה כזאת – תביא לי אותה.

אבי אסרף: אנחנו בנינו על זה.

אבי אסרף: שר במדינת ישראל זה לא ש"ג.

אבי אסרף: שרת החינוך אמרה שבעוד שבועיים הכסף בחשבון.

אבי אסרף: הגעתי לרמה כזאת שהיום אני בלי הכסף.

אבי אסרף: לא האמנתי.

מיכאל מלכיאור: למה בתקציב 2006 לא עמדתם על כך שזה יהיה שם?

אבי אסרף: לכן לדעתי מנכ"ל המשרד היה צריך לתת תשובות.

מיכאל מלכיאור: הוא יהיה.

מיכאל מלכיאור: לא ידענו על הנקודה הזאת.

אבי אסרף: בתפקידו הקודם כמנכ"ל משרד השיכון קרה אותו דבר והוא תקע תקנה של 4.5 מיליון שקלים, ובערים אחרות עשו מה שרצו.

אבי אסרף: אני אומר זאת באחריות, במסגרת הבטחות של שר אוצר.

אבי אסרף: זה לא הבטחות בעלמא.

אלכס מילר: יש לכם החלטה?

יאיר דהן: בהחלט.

יאיר דהן: יש מספר תקנה באגף תקציבים.

אבי אסרף: ראיתי את זה.

אבי אסרף: כבוד היושב ראש, אתה צודק בדבריך, זה לא חד פעמי 2.5 מיליון ובזה נגמר הסיפור.

אבי אסרף: הבעיה כללית.

אבי אסרף: העירייה חזקה, תקציבית, וגם המתנ"ס יהיה חזק, גם המועצה הדתית, כל המועצות.

אבי אסרף: אנחנו במסגרת תוכנית הבראה הצטמקנו והצטמצמנו.

אבי אסרף: מנכ"ל משרד הפנים, בוועדת הכספים לפני שנה וחצי, אפשר לראות זאת, אומר: עיריית אופקים עמדה בכל ההתחייבויות שלה והתוכניות ובכל מה שציפינו מהם.

אבי ביטן: במחיר כבד.

אבי אסרף: אמרו שרשויות שלא עמדו, לא יעזרו להן.

אבי אסרף: כך אמרו בוועדת הכספים.

מיכאל מלכיאור: אולי חלק מהעמידה זה סגירת המתנ"ס.

אבי אסרף: הצטמצמנו.

אבי אסרף: אני עובד לפי תוכנית הבראה, אסור לי לחרוג בשקל.

אבי אסרף: התחייבתי, אני הולך עם זה עד הסוף.

אבי אסרף: הבעיה המרכזית היא משרד החינוך.

אבי אסרף: אנחנו עובדים עם 10 מיליון שקלים מתשס"ג בגלל הטיפול הנקודתי שנעצר.

אבי אסרף: כל מה שקורה במתנ"ס ובמועצות, זו נגזרת.

אבי אסרף: אם היו יותר תקציבים בחינוך, העירייה הייתה מרשה לעצמה להפריש למתנ"ס, למועצה דתית, למקומות אחרים.

אבי אסרף: אנחנו רזים.

אבי אסרף: מנכ"ל משרד הפנים אמר שאנחנו בסדר, אז אני לא יודע מה זה, זה כמו שהמשיח מגיע.

אבי אסרף: איפה אני לא בסדר?

אבי אסרף: 30 שנה לא עמדו באופקים בתוכניות הבראה, ולא עמדו בתקציבים, תמיד היו חריגות.

אבי אסרף: אנחנו מכירים.

אבי אסרף: זה נגמר.

משה גפני: אני לא נתתי שיהיו תוכניות הבראה.

אבי אסרף: אמרו לי: אתה לא חותם, אתה לא מקבל מענק ולא משלם משכורות.

משה גפני: הייתי חבר מועצה הרבה שנים באופקים.

משה גפני: מה זאת אומרת לעשות תוכנית הבראה באופקים?

משה גפני: המשמעות היא שסוגרים שירותים, לא יהיו שירותים מוניציפאליים.

משה גפני: התייעלות זה משהו אחר.

מיכאל מלכיאור: להעביר הכול לשנור.

מיכאל מלכיאור: זה מה שהמדינה אומרת.

משה גפני: שגיידמאק יממן את אופקים.

אבי אסרף: אני מחפש אותו כבר שבוע, אני נפגש עם כמה תורמים היום.

מיכאל מלכיאור: זה יביא כסף מקרן רש"י, מטרו-ווסט...

מיכאל מלכיאור: אני פועל בנורווגיה לגביכם.

מיכאל מלכיאור: אבל זו לא דרך לנהל מדינה.

משה גפני: תוכנית ההבראה שראש העיר עושה היא כמעט בלתי אפשרית, אבל היא נעשית.

משה גפני: זה מראה שגם כשיש תוכנית, לא פותרים את הבעיה.

משה גפני: אין עידוד.

משה גפני: בסדר, עושים תוכנית הבראה.

משה גפני: אני, כחבר מועצה, מנעתי הרבה פעמים מראש המועצה שהיה אז לעשות תוכנית הבראה.

משה גפני: אני גם מכיר את הדברים בניגוד לאחרים, שחושבים שאם יהיו טובים יקבלו.

משה גפני: לא יקבלו.

משה גפני: מגמת האוצר לקצץ ולקצץ.

משה גפני: תוכנית שיפוצים של 50,00 שקלים במוסדות חינוך שחלקם בתים ישנים, המשמעות היא שהתלמידים יבואו למצב בלתי אפשרי מבחינה בטיחותית.

מיכאל מלכיאור: המנכ"ל התחייב: אם יש סכנה בטיחותית תקבלו את כל הכסף.

אבי אסרף: רציתי לראות אותו, שיסתכל לי בעיניים.

אבי אסרף: הוא דיבר ברדיו ואמר שיעזור.

אבי אסרף: פורסמו תוצאות הבגרויות והוא אמר שיעזור לאופקים.

יאיר דהן: הכול מתחיל ונגמר באוצר.

אבי אסרף: ילדים נופלים מכיסאות פלסטיק בכיתות, בישיבות.

אבי אסרף: שיתבייש.

מיכאל מלכיאור: נקבל החלטה בהסכמת שלושתנו, כרגע.

מיכאל מלכיאור: כעיקרון, לא יכול להיות שהמתנ"ס של אופקים, המתנ"ס היחיד בעיר, לא יפעל במלוא המרץ, כמובן במגבלות התקציביות.

מיכאל מלכיאור: לא יכול להיות שהוא לא יוכל לפעול.

מיכאל מלכיאור: אתמול פיטרו, הוציאו לחופש, 48 עובדים של המתנ"ס.

מיכאל מלכיאור: זה מצב שלא יכולים לקבל.

מיכאל מלכיאור: המתנ"ס, הגוף המרכזי להפעלה אחרי שעות הלימוד ובקיץ ובכל הפעילות של עיר כמו אופקים, ולא רק אופקים, אבל שם בוודאי, אין הרבה חלופות למתנ"ס, ולכן זה מצב שוועדת החינוך לא יכולה לקבל.

משה גפני: אני מבין שזו בעיית דה-הרטוך.

יאיר דהן: זו בעיה משפטית חשבית.

מיכאל מלכיאור: ודאי שצריך קריטריונים, אז שיעשו אותם.

מיכאל מלכיאור: היום כבר אין סעיף.

אבי אסרף: יש תקנה.

אבי אסרף: התקנה הייתה ב-2005, ב-2006 ביטלו אותה.

אבי אסרף: אבל שר האוצר אמר לי: אם יש הבטחה, אפשר להעלות את הנושא ולהחזיר.

אבי אסרף: יש נכונות, גם מבחינת האוצר.

מיכאל מלכיאור: הסעיף לא קיים היום.

משה גפני: אבל הם אומרים, והם צודקים: הסעיף היה ב-2005, אני מכיר את זה מסעיפים דומים.

משה גפני: אם מתגברים על בעיית הקריטריונים ומקבלים מהיועץ המשפטי לממשלה אישור שזה מקרה שבו צריך להעביר את הכסף גם כשאין קריטריונים - -

מיכאל מלכיאור: למה?

מיכאל מלכיאור: הוא אמר שבתוך שבועיים אפשר לעשות קריטריונים.

משה גפני: אין שם שבועיים במשרד המשפטים, אין מושג כזה.

משה גפני: משרד החינוך מכין את הקריטריונים אבל משרד המשפטים צריך לאשר.

משה גפני: זה לוקח זמן.

משה גפני: אם יש קריטריונים, אגף התקציבים יעביר מ-2005 ל-2006.

אבי ביטן: הכנו גם את זה למשרד החינוך.

מיכאל מלכיאור: אנחנו ניכנס בעובי הקורה, גם של הקריטריונים.

מיכאל מלכיאור: אבל כדאי להכין אותם ולגמור את הסיפור.

מיכאל מלכיאור: אם יש 2.5 מיליון, אני מאמין שנחזור לדרך המלך, גם אם זה לא פותר את כל הבעיה, אבל זה עניין מרכזי.

מיכאל מלכיאור: חוץ מזה, אנחנו רוצים לשמוע ממשרד החינוך מ הם חושבים על המצב הזה: עכשיו, בקיץ, באופקים, במקום 2000 ילדים בפעילות בקייטנות יש 90.

אבי אסרף: בשנה שעברה היו 1,600 או 1,800 והשנה יש 100.

משה גפני: היום יש בעיה בכל הארץ עם הקייטנות.

אבי אסרף: יש את ילדי הצפון שעכשיו באופקים.

מיכאל מלכיאור: זה קשור גם לחברת המתנ"סים, שגם אותם חנקו.

מיכאל מלכיאור: זה משני צדדים בבת אחת.

מיכאל מלכיאור: אנחנו יודעים את כל זה, בואו ננסה לפתור את הבעיה של אופקים ואחר כך את הבעיות של כל העולם.

מיכאל מלכיאור: נפתור את זה, ואחר כך דברים אחרים.

מיכאל מלכיאור: נדבר על זה עם המנכ"ל.

מיכאל מלכיאור: משרד האוצר חייב למצוא את הדרך וגם משרד המשפטים, כדי להפעיל את הדברים בצורה נכונה מבחינה טכנית.